### 4.11. Esbiaixa amb tiradors

Aquesta eina us permet aplicar correccions al moviment, gir, inclinació, perspectiva i canvi de mides amb l'ús de les nanses col·locades sobre el llenç.

Imatge original: capa de text

Podeu utilitzar d'una a quatre nanses, i l'efecte depèn del nombre de nanses. L'eina actua sobre una selecció, o, si no hi ha cap selecció, a tota la capa. La nansa activa és més gran que les altres. Quan el punter del ratolí es troba sobre una nansa, porta una petita icona que representa l'acció activa.

Quan feu clic i arrossegueu una nansa, s'aplica una transformació, i les altres nanses romanen al seu lloc:

- Amb 1 nansa: feu clic i arrossegueu la nansa a moveu tots els píxels de la selecció.

  Figura 14.121. Exemple per a 1 nansa (mou)

- Amb 2 nanses: quan feu clic i arrossegueu una nansa, gireu al voltant de l'altra nansa com a centre i ajusteu la mida de la selecció, mantenint la relació d'aspecte.

  Figura 14.122. Exemple per a 2 nanses (gira i ajusta la mida)

- Amb 3 nanses: quan feu clic i arrossegueu una nansa, inclineu i ajusteu la mida de la selecció, la relació d'aspecte no es manté.

  Figura 14.123. Exemple per a 3 nanses (inclina i ajusta la mida)

- Amb 4 nanses : quan feu clic i arrossegueu una nansa, canvieu la perspectiva i ajusteu la mida de la selecció, la relació d'aspecte no es manté

  Figura 14.124. Exemple per a 4 nanses (canvia la perspectiva i ajusta la mida)

#### 4.11.1. Activació de l'eina

Hi ha diferents possibilitats d'activar l'eina:

- Des del menú de la imatge: Eines → Eines de transformació → Esbiaixa amb tiradors

- Fent clic a la icona eina: a la barra d'eines

- Prement la drecera de teclat Maj+L.

#### 4.11.2. Tecles modificadores

Shift

  Premeu Maj i feu clic a una nansa per moure-ho.

Ctrl

  Premeu Ctrl i feu clic a una nansa per eliminar-ho.

#### 4.11.3. Opcions

Figura 14.125. Diàleg d'opcions de l'eina

Normalment, les opcions de l'eina es mostren en una finestra adjunta sota la caixa d'eines tan aviat com activeu una eina. Si no ho són, podeu accedir-hi des del menú principal a través de Finestres → Finestres acoblables → Opcions de l'eina que obre la finestra d'opcions de l'eina seleccionada. També es pot accedir a les opcions d'eina disponibles fent doble clic a la icona de l'eina corresponent en la Caixa d'eines.

Transformació, Direcció, Interpolació, Retallat, Mostra la previsualització de la imatge, Guies

  | Nota
  Aquestes opcions es descriuen en les Eines de transformació comunes.

Opacitat de la imatge

  Per a establir l'opacitat de la previsualització

Mode nansa

  Aquestes opcions es descriuen a la secció de les tecles modificadores.

4.10. Biaix en conjunt |  | 4.12. Capgira

Report a bug in GIMP Informa d'un error de documentació